Justinas Staugaitis

Justinas Staugaitis (født 14. november 1866 i Tupikai i Šakiai rajon i Det russiske keiserrike, død 8. juli 1943 i Telšiai i tyskokkupert Generalbezirk Litauen i Reichskommissariat Ostland) var katolsk biskop av  Telšiai og litauisk politiker og forfatter.

Liv og virke

Bakgrunn
Ha gikk på grunnskolen Kudirkos Naumiestis og på gymnasiet i Marijampolė.

Prest 
I 1890 ble han ferdig på presteseminaret i Seinai og ble presteviet den 24. juni samme år.

På denne tiden var bruken av litauisk som skriftspråk forbudt, og hans nevø Antanas Saugaitis deltok i Knygnešiai i undergrunnsbevelselser som smuglet inn litauiske bøker og tidsskrifter.  Justinas Staugaitis virket i en rekke menigheter i Litauen og Polen. I Marijampolė grunnla han Žiburysselskapet, og var involvert i grunnleggelsen av en rekke skoler, et aldershjem og et hjem for foreldreløse barn. 

Fra 1909 til 1912 arbeidet han i redaksjonen for det kirkelige tidsskriftet Vadovas.

Politisk virke
Av Vilniuskonferansen (1917) ble han valgt til Det litauiske råd, og ble en av de tyve undertegnerne av uavhengighetserklæringen av 1918.

Fra 1922 til 1926 var han kristeligdemokratisk medlem av den litauiske Seimas (parlamentet) og ble dens stedfortredende president, fra 1923 til 1925 president; i november 1922 var han dens alderspresident.

Biskop
Han ble den 5. april 1926 utnevnt til biskop av Telšiai og til prelat av Klaipėda (Memel), og ble bispeviet den 25. mai av biskop Antoni Karaś av Vilkaviškis; medkonsekrerende var erkebiskopene Juozapas Skvireckas av Kaunas og Pranciškus Karevičius (Karewicz), M.I.C. 

Han bidro med mange artikler til stidsskrifter og blader: Han skrev også flere bøker. Blant dem var det en kirkehistorie, en historisk fremstilling av Det litauiske statsråd, og en roman som beskrev en trofast prests liv. 

I 1939 trådte han tilbake fra embedet som prelat av Klaipeda/Memel; og som apostolisk administrator ble han i Klaipeda etterfulgt av Maximilian Kaller. Han fortsatte imidlertid som biskop av Telšiai til sin død.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Biskop Claudio Rangoni (1559-1621) *1593
Erkebiskop Wawrzyniec Gembicki (1559-1624) *1601
Erkebiskop Jan Wężyk (1575-1638) *1620
Biskop Piotr Gembicki (1585-1657) *1637
Biskop Jan Gembicki (1602-1675) *1653
Biskop Bonawentura Dobrogost Madaliński (1623-1691) *1672
Biskop Jan Małachowski (1623-1699) *1677
Erkebiskop Stanisław Szembek (1651-1721) *1690
Biskop Felicjan Konstanty Szaniawski (1668-1732) *1707
Biskop Andrzej Stanisław Załuski (1695-1758) *1724
Erkebiskop Adam Ignacy Komorowski (1699-1759) *1749
Erkebiskop Władysław Aleksander Łubieński (1703-1767) *1758
Biskop Andrzej Mikołaj Stanisław Kostka Młodziejewski (1717-1780) *1767
Biskop Kasper Kazimierz Kolumna Cieciszowski (1745-1831) *1775
Biskop Franciszek Borgiasz Mackiewicz (1756-1842) *1817
Biskop Michał Piwnicki (1771-1855) *1827
Erkebiskop Ignacy Ludwik Pawłowski (1776-1842) *1829
Erkebiskop Kazimierz Roch Dmochowski (1780-1851) *1841
Erkebiskop Wacław Żyliński (1803-1863) *1848
Biskop Aleksander Kazimierz Bereśniewicz (1823-1907) *1859
Biskop Szymon Marcin Kozłowski (1829-1899) *1883
Biskop Mieczyslaw Leonard Pallulon (1834-1908) *1883
Biskop Anton Karaś (Karosas) (1856-1947) *1907
Biskop Justinas Staugaitis (1866-1943) *1926

Referanser

Litauiske katolske biskoper
Linjen Rebiba
Litauiske politikere
Litauiske forfattere
Personer fra Šakiai kommune
Personer fra Marijampolė kommune